Gerardo Markuleta Gutierrez —ezizenez Jon Iriberri— (Oñati, Gipuzkoa, 1963ko abenduaren 17a) euskal idazlea eta itzultzailea da. Oñatin jaioa, aspaldiko urteetan Gasteizen (Araba) du bizilekua. Unibertsitate ikasketak Donostian, Oviedon eta Gasteizen egin zituen. Hispaniar eta Euskal Filologietan lizentziatua. Zinpeko euskara itzultzailearen agiria du. Zenbait urtez irakaskuntzan aritu ondoren, gaur egun itzulpengintzatik bizi da.
Literatur iruzkinak eta iritzi artikuluak argitaratu ditu aldizkari eta egunkari ugaritan. Bost poema liburu argitaratu ditu, aurreneko biak "Jon Iriberri" ezizenaz: "Larrosak noizean behin" (1990, Erein) eta "Sagarraren hausterrea" (1994, Erein). Gainerako hirurak bere izenaz: "Hauta-lanerako poemategia" (2000, Erein), "Batak ez du bestea kentzen" (2003, Alberdania) eta "Ezjakintasunak (2006). Haurrentzako kontakizun bat ere badu argitaratua: "Asier eta egia gurutzatuen liburua" (Erein, 1995, Lizardi saria). Eta narrazio bilduma bat Iban Zalduarekin elkarlanean: "Ipuin euskaldunak" (1999, Erein). Literatur itzulpen ugari egin du frantses, katalan, galego eta gaztelaniatik euskarara: Julio Cortázarren "Oktaedroa" (Ibaizabal, 1992), Eduardo Galeanoren "Hitz ibiltariak" (Txalaparta, 2000), "Zenbait poeta katalanen antologia" (Ibaizabal, 1997) eta abar. "Arkimederen hareneko te hura" (Desclée de Brouwer, 1996) itzulpena IBBYko nazioarteko ohorezko zerrendarako hautatu zuten 1997an. Euskal poesia gaztelaniaz eman izan du: "Kartografia" (Rikardo Arregi Diaz de Heredia, "Cartografía", Bassarai 2000), "Bitartean heldu eskutik" (Kirmen Uribe, "Mientras tanto dame la mano", Visor 2004), eta beste hainbaten poemak zenbait antologiatan (Bernardo Atxaga, Joseba Sarrionandia, Xabier Lete, Iñigo Aranbarri, Juanjo Olasagarre...). Juan Luis Zabalaren "Galdu arte" eleberria ere gaztelaniara eraman zuen: "Hasta la derrota, siempre" (Hiru, 1998). CANNOTANSWER
IdAZLE TA ITZULTZILEA IZATEAZ GAIN BESTE LANBIDERIK IZAN AL DU?
CANNOTANSWER
CANNOTANSWER
CANNOTANSWER